**“Ko’ngillilik faoliyati to’g’risida”gi qonun uchun O’zlidep nomidan Nutq**

**Assalomu aleykum** hurmatli **“ Parlament Modeli ishtirokchilari”** hamda ushbu qonun loyihasi simulyatsiyasida ishtirok etayotgan mehmonlar.

Bugungi kunda “Ko’ngillilik faoliyati” jamiyatga foyda keltirishning zamonaviy yo'li bo’lib, ushbu faoliyat dunyoning ko’pgina rivojlangan va rivojlanayotgan mamlaktlarida tarraqqiy etgani hammaga ma’lum. Ko’ngillilik faoliyati jamiyat ishtirokchilari bo’lmish yoshlar qatlamini keng qamrab olishini hisobga olgan holda shuni aytishim mumkinki, Ushbu qonunning qabul qilinishi yoshlarning Vatanga bo’lgan muhabbati va sadoqatini, har qanday sharoitda qadriyatlarni, o’zaro mehr muhabbatini, milliy va diniy an’analar va urf-odatlarni qadrlashini amalda ko’rsatishiga yanada keng yo’l ochib berish bilan bir qatorda davlat xarajatlarini kamaytirish va ularning manzilliligini ta’minlash, cheklangan mablag’ bilan cheklanmagan ehtiyojlarni yanada ko’proq qondirish imkonini beradi.

“Tadbirkorlar va ishbilarmonlar harakati-O’zbekiston Liberal- demokratik partiyasi” mulkdorlar qatlami, kichik biznes vakillari, tadbirkor va ishbilarmonlar, fermerlar, jamoat tashkilotlari vakillari, ishlab chiqarish sohasidagi mutaxassislar hamda o’z tadbirkorligi va tashabbuskorligini rivojlantirish evaziga xalq farovonligiga erishishga harakat qilayotgan ijodkor, olimlar va barcha fuqarolarning manfaatlarini , ijtimoiy-iqtisodiy va siyosiy irodalarini ifodalovchi tashkilot ekanligini hisobga olgan holda

Bizning partiya ushbu qonunning qator moddalariga qo’shimcha va o’zgartirish kiritilishi kerak deb hisoblaydi. Jumladan:

**2- ya’ni,”Ko‘ngillilik faoliyati to‘g‘risidagi qonun hujjatlari” moddasining 2-qismini**

“Agar O‘zbekiston Respublikasining xalqaro shartnomasida O‘zbekiston Respublikasining ko‘ngillilik faoliyati to‘g‘risidagi qonun hujjatlarida nazarda tutilganidan boshqacha qoidalar belgilangan bo‘lsa” degan so’zlardan keyin “O’zbekiston Respublikasining ichki va tashqi siyosatiga zid bo’lmagan holda” degan so’zlar bilan to’ldirilishi

**5-.”Ko‘ngillilik faoliyatining asosiy shakllari va turlari” moddasi**

1-)mamlakat hududidagi bo’sh, qarovsiz yotgan yoki odamlar ishlatmaydigan yerlarni obod qilish, bog’ yaratish, shuningdek, chiroyli manzaraning har qanday shaklini barpo qilish;

2-)mamlakatda yo’qolgan bolalar va kattalarni yaqinlariga qidiruvida keng qamrovli ko’maklashish (ma’sul davlat organlari bilan hamkorlikda);

Kabi shakllar bilan to’ldirilsin.

**6-“Ko‘ngillilik faoliyati to‘g‘risidagi bitim**” moddasning 3-qismi

“Ko‘ngillilik faoliyat to‘g‘risidagi bitim 16 yoshga to‘lgan shaxslar bilan O‘zbekiston Respublikasining qonun hujjatlariga muvofiq tuzilishi mumkin” degan so’zlardan keyin “O'n sakkiz yoshga to'lmagan shaxslar o'zlarining sog'lig'iga va ma'naviy o'sishiga zarar etkazmaydigan va o'quv jarayonini buzmasligi sharti bilan ko’ngillik faoliyatini olib boradilar. O'n sakkiz (18) yoshga to'lmagan shaxslar o'zlarining ota-onalarining (boshqa qonuniy vakillarning) yozma roziligi bilan yoki ularning kuzatuvida ko’ngillilik faoliyatida qatnashadilar. O'n sakkiz yoshdan katta bo'lgan ko'ngillilargina favqulodda vaziyatlarning oldini olish va oqibatlarini bartaraf etish ustida ish olib borish huquqiga ega” qo’shimcha bilan to’ldirilsin

**9-“ Jalb etuvchi tashkilotning majburiyatlari” moddasiga**

“Ko’ngillilarning hayoti va atrofidagilar hayoti uchun xavfsizlikni ta’minlash maqsadida ko’ngillilik faoliyati bilan shug’ullanuvchi shaxsning va mijozning hayoti sug’urta qilinishi” majburiyati kiritilsin.

**17-”Ko‘ngillilar faoliyatini moliyaviy qo‘llab-quvvatlash” moddasining 1-qismi**

 “Ko‘ngillik faoliyatini” so’zlaridan keyin “moliyaviy” so’zi bilan va “qo‘llab-quvvatlash bo‘yicha chora-tadbirlari” so’zlaridan keyin “O’zbekiston Yoshlar Ittifoqi va jalb qiluvchi tashkilot hisobidan, shuningdek, jismoniy va yuridik shaxslarning” so’zlari bilan to’ldirilsin.

**Ushbu moddaning 2- ya’ni** “Ko‘ngillilik faoliyatini moliyaviy ta’minlash jismoniy va (yoki) yuridik shaxslarning o‘z mablag‘lari yoki jalb qilingan mablag‘lari hisobidan, shuningdek O‘zbekiston Respublikasi qonunlariga muvofiq boshqa manbalar hisobidan amalga oshirilishi mumkin”**qismi olib tashlansin**

**O‘zbekiston yoshlar ittifoqi** (keyingi o‘rinlarda – Ittifoq deb yuritiladi) jismonan sog‘lom, ma’nan yetuk va intellektual rivojlangan, mustaqil fikrlaydigan yosh avlodni shakllantirish, yoshlarni tashqi tahdidlar va “ommaviy madaniyat”ning zararli ta’siridan muhofaza qilish, yoshlarning huquq va qonuniy manfaatlarini himoya qilishga har tomonlama ko‘maklashish va shart-sharoitlarni yaratish maqsadida jismoniy shaxslar tomonidan ittifoq tashkiliy-huquqiy shaklida tuzilgan, O‘zbekiston yoshlarini birlashtiruvchi nodavlat notijorat tashkilotidir.

Ko’ngililik faoliyati Fuqorolarning yoshlar qatlamini qamrab olishini hisobga olgan holda, ushbu faoliyat- ko’ngilli shaxsning qobilyatiga, aql salohiyatiga, uning aqliy potensialiga to’g’ri baho berish imkoniyatini yaratishi va ularni vaqtidanda ilgariroq hayotga o’zaro raqobatga tayyorlash, ularda nafaqat tadbirkorlik qobilyatlarini rivojlantirish balki, boshqa sohalarda yetuk hayot tajribasiga ega mutaxassilar tayyorlash imkonini beradi